Vyhodnotenie pripomienkového konania k návrhu koncepcie systému finančného riadenia štrukturálnych fondov

Materiál „Koncepcia systému finančného riadenia štrukturálnych fondov“ bol zaslaný               v rámci medzirezortného pripomienkového konania skráteným postupom.
Počet oslovených subjektov: 19 
Stanovisko k predmetnému materiálu zaslalo do stanoveného termínu: 17
Stanovisko nezaslalo: Úrad vlády SR - podpredsedníčka vlády SR pre európsku integráciu 
Stanovisko zaslalo po stanovenom termíne: Úrad vlády SR - podpredseda vlády SR pre legislatívu
Pripomienky neuplatňovalo: 13
Zásadné pripomienku uplatnilo: Ministerstvo práce, sociálnych vecí a rodiny SR 

Všetky zaslané pripomienky sa prerokovali a zásadné pripomienky sa akceptovali. 

Návrh materiálu sa predkladá bez rozporov. 

1. Prehľad pripomienkujúcich miest

1.	Úrad vlády SR, podpredsedníčka vlády SR pre európsku integráciu
2.	Úrad vlády SR, podpredseda vlády SR pre ekonomiku 
3.	Úrad vlády SR, podpredseda vlády SR pre legislatívu
4.	Úrad vlády SR, podpredseda vlády SR pre ľudské a menšinové práva a regionálny rozvoj
5.	Ministerstvo zahraničných vecí SR
6.	Ministerstvo hospodárstva SR
7.	Ministerstvo obrany SR
8.	Ministerstvo vnútra SR
9.	Ministerstvo zdravotníctva SR
10.	Ministerstvo spravodlivosti SR
11.	Ministerstvo životného prostredia SR 
12.	Ministerstvo kultúry SR
13.	Ministerstvo pôdohospodárstva SR
14.	Ministerstvo dopravy, pôšt a telekomunikácií SR	                        
15.	Ministerstvo výstavby a regionálneho rozvoja SR
16.	Ministerstvo práce, sociálnych vecí a rodiny SR
17.	Ministerstvo školstva SR
18.	Ministerstvo pre správu a privatizáciu národného majetku SR
19.	Najvyšší kontrolný úrad SR
20.	Národná banka SR 

2. Vyhodnotenie pripomienok

Pripomienky | Typ | Stanovisko Ministerstva financií SR
Úrad vlády SR, podpredsedníčka vlády SR pre európsku integráciu | | Nezaslané.
Úrad vlády SR, podpredseda vlády SR pre ekonomiku a minister dopravy, pôšt a telekomunikácií SR | | Bez pripomienok.

Úrad vlády SR, podpredseda vlády SR pre legislatívu

Z predkladaného materiálu nie je zrejmé, ktoré subjekty sa považujú za sprostredkovateľské orgány a aký je stav ich akreditácie zo strany ES.

Na strane č. 15 navrhujeme u FIFG upresniť druh pomoci. Pomoc totiž nie je určená len na podporu rybolovu, ale tiež na podporu chovu rýb, teda tzv. aquakultúru.

Na str. 27 navrhujeme upresniť pojem oprávnených výdavkov. Tieto totiž nie sú totožné, pokiaľ ide o oprávnené výdavky čerpané z fondov predvstupovej pomoci a oprávnené výdavky zo štrukturálnych fondov po vstupe do ES/EÚ podľa príslušných nariadení ES.

V návrhu uznesenia navrhujeme v súlade so zákonom o štátnom jazyku preložiť slovný pojem „audit trail“ do slovenčiny.

V celom materiáli navrhujeme opraviť gramatické chyby (často chýba označenie zbierky zákonov – Z. z. – predovšetkým u zákona č. 303/1995 Z .z.).

O

O

O

O

O

Príslušný riadiaci orgán deleguje určité právomoci na sprostredkovateľský orgán pod riadiacim orgánom. Ich určenie je v plnej kompetencii riadiacich orgánov. Sprostredkovateľské orgány pod platobným orgánom sú uvedené v časti 3.2. Presný počet sprostredkovateľských orgánov bude závisieť od konečnej podoby Národného rozvojového plánu SR. Tieto orgány nepodliehajú akreditácii zo strany EK, ktorá bude iba overovať pripravenosť týchto orgánov. V rámci prípravnej fázy certifikácie systémov riadenia a kontroly budú podrobne preverované všetky postupy a manuály sprostredkovateľských orgánov platobným orgánom.  

Akceptuje sa. Text bol upravený.

Neakceptuje sa. Definícia pojmu oprávnené výdavky sa nachádza v časti 2 w). Pre štrukturálne fondy sa po vypracovaní Národného rozvojového plánu SR  vypracuje zoznam oprávnených výdavkov v súlade s nariadením Rady 2000/1685/ES. 

Akceptuje sa. Text bol upravený.

Akceptuje sa. Text bol upravený.

Úrad vlády SR, podpredseda vlády SR pre ľudské a menšinové práva a regionálny rozvoj | | Bez pripomienok.
Ministerstvo zahraničných vecí SR | | Bez pripomienok.

Ministerstvo hospodárstva SR

Návrh uznesenia:  v bode C1 „.... zabezpečiť vypracovanie prehlásení o ukončení pomoci zo štrukturálnych fondov“ navrhujeme uznesenie preformulovať na „... zabezpečiť vypracovanie návrhu prehlásení o ukončení pomoci zo štrukturálnych fondov“
Odôvodnenie:  Štrukturálne fondy sa ešte nezačali čerpať, teda nie je logicky možné vypracovať prehlásenie o ukončení čerpania pomoci zo štrukturálnych fondov.  Zo znenia materiálu je možné predpokladať, že ide o vypracovanie vzoru, alebo štruktúry takéhoto prehlásenia. Nositelia úlohy sú v uznesení definovaní nejasne, pretože vláda túto úlohu odporúča zabezpečiť predsedovi Najvyššieho kontrolného úradu hoci v ukladacej časti sú označení ako vykonávatelia ministri jednotlivých riadiacich orgánov pre SOP.  Časť uznesenia C1 by mala byť jasne definovaná tak z hľadiska obsahu, ako aj z hľadiska vykonávateľa.
Kapitola 2. Základné definície a  pojmy: Navrhujeme doplniť o definíciu cieľov 1,2,3 z nariadenia EK 1260/99
Odôvodnenie: Sú do dôležité pojmy, ktoré sa uvádzajú na viacerých miestach materiálu a zatiaľ nie sú všeobecné známe, tak ako iné výrazy používané v materiáli.
Body 3.6-3.8.  -  Názvy týchto bodov sú formulované tak, že riadiace orgány (aj ministerstvá) a ich podriadené zložky  sú zriadené v rámci kontrolných útvarov. 
Navrhujeme preformulovať názvy bodov, tak aby z nich nevyplývala podriadenosť ministerstiev a ich riadiacich útvarov orgánom kontroly.
Príloha č.1.:  Systém žiadostí a platieb (na základe schémy a vysvetliviek k nej) sú nerealizovateľné pri súčasnej organizačnej štruktúre ministerstiev a implementačných agentúr.  Pokiaľ ku každej žiadosti o platbu bude potrebné také množstvo administratívnej práce, stanovísk a kontrol na rôznych úrovniach, potom sa (na základe skúseností z realizácie súčasných podporných programov) celý systém podpory zo štrukturálnych fondov zablokuje. Zároveň nie je jasné, kto bude mať priamy platobný vzťah ku konečnému prijímateľovi. Schéma pozná len jednu cestu – postup predkladania žiadosti, nie postup platby po jej prijatí. Navhujeme dopracovať schému o smer platby od príslušného platobného orgánu ku konečnému prijímateľovi.
Odôvodnenie: Zo štruktúry nie je jasné z ktorej úrovne prechádza platba k beneficientovi.
Príloha 4: Vystavovateľom konečného certifikátu oprávnených/ požadovaných  nákladov a aktivít by mal byť riadiaci orgán.  V kapitole 4 bod 4.7 je ako vystavovateľ certifikátu uvedený platobný orgán. Nie je teda jasné, kto bude certifikačnou autoritou.
Navrhujeme zosúladiť bod 4.7 a prílohu 4.

O

O

O

O

O

Akceptuje sa čiastočne. Upravený návrh uznesenia vlády. Prehlásenia o ukončení pomoci zo štrukturálnych fondov sa vypracováva pred ukončením  programu. Prerokované a schválené dňa 6.8.2002.

Akceptuje sa. Text bol doplnený. 

Akceptuje sa. Text bol upravený.

Neakceptuje sa. Systém žiadostí a platieb vyplýva z nariadenia Rady 99/1260/ES a z rozhodnutia EK 2001/438/ES. Postup platieb sa uvádza v prílohách č. 8 a 9. Prerokované a schválené dňa 6.8.2002.

Neakceptuje sa. Uvedený text vyplýva z rozhodnutia EK 2001/438/ES. Riadiaci orgán, ako aj ostatné orgány podieľajúce sa na riadení štrukturálnych fondov sú zapojené do národnej certikácie SR. Prerokované a schválené dňa 6.8.2002.

Ministerstvo obrany SR | | Bez pripomienok.
Ministerstvo vnútra SR | | Bez pripomienok.
Ministerstvo zdravotníctva SR | | Bez pripomienok.

Ministerstvo spravodlivosti SR

Na strane č. 28, predposledný odsek – upozorňujeme, že zákon 303/1995 neobsahuje citovaný § 55f.

Pravopisné a gramatické úpravy.

O

Neakceptuje sa. Zákon č. 303/1995 Z. z. o rozpočtových pravidlách v znení neskorších predpisov obsahuje citovaný § 55f  (v zmysle zákona č. 427/2002).

Akceptuje sa. Text bol upravený.

Ministerstvo životného prostredia SR | | Bez pripomienok.
Ministerstvo kultúry SR | | Bez pripomienok.
Ministerstvo pôdohospodárstva SR | | Bez pripomienok.
Ministerstvo výstavby a regionálneho rozvoja SR | | Bez pripomienok.

Ministerstvo práce, sociálnych vecí a rodiny SR

v I. časti Legislatíva ES a SR odporúčame do bloku c/ doplniť zákon NR SR č. 387/1996 Z. z. o zamestnanosti v znení  neskorších predpisov, ktorý zahŕňa okrem iného i podmienky uzatvárania dohôd v rámci aktívnej politiky trhu práce a hospodárenie NÚP;
navrhujeme zvážiť rozšírenie časti 2. Základné definície a pojmy  o vysvetlenie pojmu „podporná dokumentácia“;

str. 8, tabuľka, organizačná zložka plniaca funkciu Riadiaceho orgánu pre EQUAL bude určená po prerokovaní materiálu MPSVR SR vo vláde SR, na základe ktorého vláda SR poverí MPSVR SR zapojiť sa do iniciatívy EQUAL;
máme za to, že (str. 9) ohľadne vedenia knihy dlžníkov sa bude postupovať  na základe rozhodnutia (príslušného subjektu)  v súlade s § 47 ods. 3 zákona NR SR č. 303/1995 o rozpočtových pravidlách v znení neskorších predpisov a za „dlžníka“ bude považovaný subjekt až po vydaní rozhodnutia. V opačnom prípade navrhujeme doplniť vysvetlenie a zdôvodnenie nesúladu s uvedeným;
zásadná pripomienka: navrhujeme prehodnotiť druhú vetu posledného odstavca bodu 3.1., nakoľko delegovanie právomocí z riadiaceho orgánu na sprostredkovateľský orgán pod riadiacim orgánom je v kompetencii riadiaceho orgánu, tiež navrhujeme v štvrtej vete vypustiť „na vyjadrenie“ a nahradiť „pre informáciu“.
str. 11, v tabuľke č. 2 resp. v texte nad tabuľkou nie je premietnutý záver z rokovania, ktoré sa konalo na MPSVR SR dňa 18.7.2002 u Ing. Suranovej. Navrhujeme, aby  bola tiež na tomto mieste uvedená tiež možnosť uviesť iný subjekt  v zmysle návrhu uznesenia vlády k predkladanému materiálu;

str. 20, bod 4.4, prvý odstavec navrhujeme doplniť o „........, príp. iné subjekty.“;
str. 21, správne znenie nadpisu má byť Žiadosti konečných prijímateľov o platbu;
str. 21, poslednú vetu v odstavci pod treťou odrážkou navrhujeme doplniť o „...... uchováva Riadiaci orgán resp. splnomocňuje na uchovávanie sprostredkovateľský orgán pod Riadiacim orgánom.“ resp. odporúčame vypustiť nakoľko nie je doriešený mechanizmus uchovávania účtovných dokladov a záznamov;
str. 21, bod 4.6.2, v prvej vete má byť správne paragrafové znenie § 55f;
str. 23, text pod písm. c) navrhujeme doplniť o „....pre CSF resp. SPD.“ v obidvoch vetách;
str. 26, v poslednom odstavci v druhej vete za slová „.... predkladá sa platobnému orgánu“ navrhujeme vložiť slová „a na vedomie sprostredkovateľskému orgánu pod platobným orgánom“;

str. 27, navrhujeme v treťom odstavci doplniť na konci prvej vety text „, resp. sprostredkovateľských orgánov pod riadiacim orgánom.“ Celý tretí odstavec navrhujeme prehodnotiť, nakoľko nie je doriešený mechanizmus uchovávania účtovných dokladov a záznamov. Uvedenú pripomienku uplatňujeme ako zásadnú;
bod 4.11 posledný odsek – navrhujeme spresniť o aký druh dodatkov ku zmluvám sa jedná. Vami navrhovaný systém schvaľovania dodatkov nie je pružný nakoľko monitorovacie výbory zasadajú 2-3 krát ročne, čo bude spôsobovať brzdenie realizácie projektu;
bod 6.2. „Kontrola vzoriek ...“ , tretí odsek na konci vety za CSF doplniť nasledovné „resp. SPD“;
vo vlastnom materiáli a tiež v Prílohe č. 1 navrhujeme ujednotiť pomenovanie „Jednotný programový/programovací dokument“;
navrhujeme prílohovú časť rozšíriť o formulár „Žiadosť konečného prijímateľa o platbu“.

V materiáli navrhujeme spresniť otázku medzirezortných programov vo väzbe na programové rozpočtovanie (považujeme za nejasné definovanie medzirezortného programu, ktorý by malo gestorovať napr. MPSVR SR, avšak je „súčasťou“ by mali byť prvky, ktoré sú súčasťou iných programov).

O

O

O

O

Z

O

O

O

O

O

O

O

Z

O

O

O

O

O

Neakceptuje sa. Materiál sa neodvoláva na uvedený zákon. Prerokované a schválené dňa 6.8.2002.

Neakceptuje sa. Obsah podpornej dokumentácie bude riešený v manuáloch.  

Doplnené v návrhu uznesenia. Prerokované a schválené dňa 6.8.2002.
 
Uvedená domnienka je správna, za „dlžníka“ bude považovaný subjekt až po vydaní príslušného rozhodnutia.

Akceptuje sa. Text bol upravený. 

Neakceptuje sa. V poznámke pod tabuľkou sa uvádza, že presný počet sprostredkovateľských orgánov pod platobným orgánom bude závisieť od konečnej podoby operačných programov / SPD. Prerokované a schválené dňa 6.8.2002.

Akceptuje sa. Text bol upravený.

Akceptuje sa. Text bol upravený.

Text bol zmenený a je v súlade s pripomienkou.

Akceptuje sa. Text bol upravený.

Akceptuje sa. Text bol upravený.

Neakceptuje sa. Sprostredkovateľský orgánu pod platobným orgánom nezávisle od riadiaceho orgánu predkladá platobnému orgánu správu o certifikácii (príloha č. 6) a výkaz výdavkov podľa prílohy č. 2 nariadenia Rady č. 2001/438/ES. Prerokované a schválené dňa 6.8.2002.

Akceptuje sa. Text bol upravený.

Text bol vypustený.

Text bol vypustený.

Akceptuje sa. Text bol upravený.

Neakceptuje sa. Náležitosti „Žiadosti konečného prijímateľa o platbu“ budú súčasťou manuálov.    

Neakceptuje sa. Agregovanie údajov za sektorový operačný program bude zabezpečené pomocou vhodného kódovania v Rozpočtovom informačnom systéme. Prerokované a schválené dňa 6.8.2002.

Ministerstvo školstva SR | | Bez pripomienok.
Ministerstvo pre správu a privatizáciu národného majetku SR | | Bez pripomienok.

Najvyšší kontrolný úrad SR
Na základe kompetencií vyplývajúcich to zákona č. 39/1993 Z. z. o Najvyššom kontrolnom úrade sa NKÚ nebráni postaveniu pôsobiť v systéme riadenia štrukturálnych fondov a Kohézneho fondu  v pozícií orgánu vydávajúceho prehlásenia o ukončení pomoci zo štrukturálnych fondov a Kohézneho fondu. Legislatívny problém spočíva  v pojme, že výsledným dokumentom predpokladanej kontrolnej činnosti má byť prehlásenie o ukončení pomoci, hoci v zmysle platného zákona o NKÚ písomným dokumentom o výsledku kontroly je protokol, čiastkový protokol alebo priebežný protokol a ich prípadné dodatky. Určite je tu na mieste úvaha, že v tejto otázke, v záujme legislatívnej čistoty, by bolo potrebné pristúpiť k novelizácii zákona o NKÚ.
Materiál je potrebné doplniť o kvantifikáciu objemov finančných prostriedkov, ktoré budú predmetom kontrolnej činnosti NKÚ s upresnením na jednotlivé roky alebo etapy, voči akému subjektu by smerovala kontrolná pôsobnosť NKÚ a o akom počte projektov v jednotlivých obdobiach sa uvažuje. 

S poukázaním na skutočnosť, že NKÚ doteraz takýto druh kontrolnej a certifikačnej  činnosti nevykonával, pre úspešné a kvalifikované zvládnutie tejto pôsobnosti je podmienkou zmena organizačnej štruktúry NKÚ, je to potrebné v závislosti od objemu kontrolovaných finančných prostriedkov, počtu projektov a kontrolovaných subjektov uvažovať o zvýšení počtu štátnozamestnaneckých miest na výkon tohto druhu kontrolnej činnosti s primeraným zvýšením finančných prostriedkov v rozpočtovej kapitole NKÚ.

Materiál bol vypracovaný v spolupráci s medzirezortnými pracovnými skupinami pre jednotlivé štrukturálne fondy. NKÚ by veľmi uvítal možnosť zúčastniť sa prác na príprave predloženého materiálu, pretože sú ním priamo dotknuté jeho kompetencie.

O

O

O

O

Akceptuje sa. Doplnené do návrhu uznesenia vlády odporúčanie predsedovi NKÚ v nadväznosti na určenie NKÚ za orgán vydávajúci prehlásenia o ukončení pomoci novelizovať zákon č. 39/1993 Z. z. o Najvyššom kontrolnom úrade SR v znení neskorších predpisov. 

Akceptuje sa čiastočne. Doplnené do predkladacej správy. Počet projektov a kontrolovaných subjektov závisí od charakteru programovacích dokumentov gestorovaných Ministerstvom výstavby a regionálneho rozvoja SR. Termín ich vypracovania je december 2002. 
Akceptuje sa. Uznesením vlády SR č. 947 k „Analýze požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ pre rok 2003“ zo dňa 21. augusta 2002 bolo v nadväznosti na úlohy NKÚ vo vzťahu k fondom EÚ schválené navýšenie počtu pracovníkov NKÚ o 8. 
Akceptuje sa. Pracovná skupina pre finančné riadenie Kohézneho fondu bola rozšírená o zástupcu NKÚ.

Národná banka SR | | Bez pripomienok.